
Հայրական սիրով կը շնորհաւորենք Հայ Յեղափոխական Դաշ-նակցութեան Լիբանանի Երիտասարդական Միութեան 45-ամեակը, որ եզակի առիթ է լուսարձակի տակ բերելու անոր անցած ճամբան, դէմ յանդիման գալու անոր դիմագրաւած ներկայ մարտահրաւէրներուն եւ յառաջատեսիլ ծրագրաւորումի ենթարկելու անոր ապագայ աշխատանք-ները։
ԼԵՄ-ը անցնող 45 տարիներուն մեր ժողովուրդի երիտասարդ սերունդի կազմաւորման մէջ ունեցած է իր իւրայատուկ դերակատա-րութիւնը։
ԼԵՄ-ի գործունէութեան մէջ մենք կը մասնաւորենք ԵՐԻՏԱ-ՍԱՐԴԱԿԱՆ-ը, որովհետեւ լաւ գիտենք, թէ այսօր երիտասարդութիւնը առհասարակ եւ մեր պարագային հա՛յ երիտասարդութիւնը իր ըսելիք խօ՛սքը եւ կատարելիք գո՛րծը ունի մեր հաւաքական կեանքին մէջ։ 
Առաւել, ձեր մէջ կ’ողջունենք հայ յեղափոխութեամբ վառ գաղա-փարապաշտ եւ հայրենիքին ու լիբանանահայ արժէքներուն նախան-ձախնդրօրէն կապուած երիտասարդութիւնը։
ԼԵՄ-ի 45-ամեակին առթիւ, կը մաղթենք որ ձեր շարքերը աւելի խտանան եւ ձեր երիտասարդական եռանդով առաւել եւս մասնակից դառնաք հա՛յ ազգային-քրիստոնէական ինքնութեան դրսեւորման համայ-նական առաքելութեան` մեր այսօրուան երիտասարդին եւ վաղուան մար-դուն կերտման համար։ 
Յարգանք ԼԵՄ-ի բոլոր նահատակներուն եւ նուիրեալներուն։
Բարի եւ ազգանուէր աշխատանք բոլոր ԼԵՄ-ականներուն։

